Ιερά Μητρόπολις Αλεξανδρουπόλεως, Τραϊανουπόλεως και Σαμοθράκης

Η Ιερά Μητρόπολη Αλεξανδρουπόλεως, Τραϊανουπόλεως και Σαμοθράκης είναι μια από τις Μητροπόλεις των λεγομένων «Νέων Χωρών». 

Έδρα της είναι η Αλεξανδρούπολη και στην περιφέρειά της υπάγεται το νότιο τμήμα του Νομού Έβρου και η Σαμοθράκη.

Μητροπολίτης της από το 2004 είναι ο Άνθιμος Κουκουρίδης.

Ιστορία
Ιστορικά η περιοχή της σημερινής Μητρoπόλεως υπαγόταν στη Μητρόπολη Τραϊανουπόλεως και αργότερα στην επισκοπή Αίνου και στη Μητρόπολη Μαρωνείας. Το 1885 το χωριό τότε Δεδέαγατς (η σημερινή Αλεξανδρούπολη) αποσπάστηκε από τη Μητρόπολη Μαρωνείας και προσαρτήθηκε στη Μητρόπολη Αίνου.

Μετά τη Μικρασιατική Καταστροφή, την ανταλλαγή πληθυσμών και την απώλεια της Ανατολικής Θράκης, η Μητρόπολη Αίνου βρέθηκε να έχει εδάφη και στην Ελλάδα και στην Τουρκία. Έτσι, το Νοέμβριο του 1922, ο Οικουμενικός Πατριάρχης Κωνσταντινουπόλεως Μελέτιος Μεταξάκης εξέδωσε συνοδική πράξη, με την οποία ιδρυόταν η Μητρόπολη Αλεξανδρουπόλεως. Με την ίδια πράξη οριζόταν ότι ο εκάστοτε Μητροπολίτης θα φέρει τον τίτλο «υπέρτιμος και έξαρχος Ροδόπης».

Πρώτος Μητροπολίτης Αλεξανδρουπόλεως εξελέγη την 17η Νοεμβρίου 1922, με την ανακήρυξη της νέας Μητροπόλεως, ο μέχρι τότε Μητροπολίτης Αγκύρας Γερβάσιος Σαρασίτης (1922-1934). Υπήρξε ο πρώτος διοργανωτής της Μητροπόλεως Αλεξανδρουπόλεως υπό αντίξοες περιστάσεις. Ο τάφος του βρίσκεται παραπλεύρως του Ιερού Ναού Αγίου Ελευθερίου Αλεξανδρουπόλεως.

 Επισκοπικός κατάλογος 
+ Όνομα  Έτη  ΣχόλιαΤραϊανουπόλεως Αλέξανδρος  ~ 300  Θεόδουλος  340; – 342  Συγκλήτιος  ~ 400  Πέτρος  ~ 431  Βασίλειος  449 – 457;  συμμετείχε στη Δ΄ Οικουμενική Σύνοδο Ιωάννης  ~ 459  Φλαβιανός  ~ 483  Abundantius (Αφθόνιος)  ~ 521  Ελεύσιος  ~ 553  Λέων  ~ 787  Νικηφόρος  ~ 879  Ευστράτιος  ~ 879  Γεώργιος  ~ 997  Νικηφόρος  ~ 1084  Προκόπιος  β΄ μισό 11ου αιώνα  Μιχαήλ Βαρύς  11ος αιώνας  Νικηφόρος  ~ 1147  Ιωάννης Κονδούμνης  1261 – 1270  Ιωάννης  ~ 1285  Μακάριος  ~ 1294  Ιωαννίκιος  1329  χηρεία  1341; – 1346  Γερμανός  1347 – 1365 Τραϊανουπόλεως, Μαρωνείας Συμεών  ~ 1393  Δωρόθεος  ~ 1467  Νήφων  1483 – 1484  Διονύσιος  1497 – 1498  Γαβριὴλ  ~ 1565  Αρσένιος  ~ 1567  Ιωάσαφ  ~ 1575  Νικάνωρ  ~ 1580  Παχώμιος ~ 1590  Παρθένιος  1601 – 1602  Μελέτιος  ~ 1602  Καλλίνικος  ~ 1616  Νικηφόρος  1652 – 1658  Μακάριος  ~ 1658  Γεδεών  ~ 1690  Ιερεμίας  ~ 1690 Τραϊανουπόλεως Παρθένιος  ~ 1795  Άνθιμος  Νοέμβριος 1831 – 1855 †  Σωφρόνιος 1855;  Ιάκωβος  15 Αυγούστου 1857 – 1859 †  Διονύσιος (Ρωμάνωφ)  3 Φεβρουαρίου 1862 – 26 Μαΐου 1865  κατόπιν ΜπουζαίουΑίνου Μελέτιος (Καβάσιλας)  3 Απριλίου 1872 – 12 Μαρτίου 1873  από Νεοκαισαρείας, κατόπιν Κίτρους Δωρόθεος  12 Μαρτίου 1873 – 2 Σεπτεμβρίου 1877 †  από Κίτρους Άνθιμος (Τσάτσος)  11 Οκτωβρίου 1877 – 15 Οκτωβρίου 1888  από Παραμυθίας, μετέπειτα Οικουμενικός Πατριάρχης Λουκάς (Πετρίδης)  15 Οκτωβρίου 1888 – 22 Μαΐου 1899  από Σερρών, κατόπιν Δρυϊνουπόλεως Γερμανός (Θεοτοκάς)  22 Μαΐου 1899 – 8 Αυγούστου 1903  από Μυρέων, κατόπιν Λέρου Λεόντιος (Ελευθεριάδης)  8 Αυγούστου 1903 – 27 Ιανουαρίου 1907  από Κασσανδρείας, παύθηκεΑίνου και Τραϊανουπόλεως Ιωακείμ (Γεωργιάδης ή Γαλάκης)  27 Ιανουαρίου 1907 – 7 Δεκεμβρίου 1923  από Χριστουπόλεως, κατόπιν ΧαλκηδόνοςΑλεξανδρουπόλεως, Τραϊανουπόλεως και Σαμοθράκης Γερβάσιος (Σαρασίτης)  17 Νοεμβρίου 1922 – 31 Μαΐου 1934 †  από Αγκύρας Ιωακείμ (Καβύρης)  5 Ιουνίου 1934 – 24 Ιανουαρίου 1967  από Σουφλίου Κωνστάντιος (Χρόνης)  8 Ιουνίου 1967 – 13 Ιουλίου 1974  κηρύχθηκε έκπτωτος χωρίς δίκη και απολογία Άνθιμος Α΄ (Ρούσσας)  14 Ιουλίου 1974 – 26 Απριλίου 2004  κατόπιν Θεσσαλονίκης Άνθιμος Β΄ (Κουκουρίδης)  9 Οκτωβρίου 2004 – σήμερα 

 Οργανωτικά στοιχεία 
Η Μητρόπολη έχει σήμερα περί τους 80 κληρικούς, 61 ενορίες, 3 Ιερά Προσκυνήματα, 2 Ιδρυματικούς Ναούς, 2 Ιερές Μονές, 3 φιλανθρωπικά ιδρύματα και 20 ναούς κοιμητηρίωνΠληροφορίες για την Αλεξανδρούπολη και τον Έβρο.

Μνημεία
Ιερός Ναός Παναγίας Κοσμοσώτειρας Φερών. Ο ναός αποτελούσε το καθολικό της μονής Θεοτόκου της Κοσμοσώτειρας, που ιδρύθηκε το 1152 από τον Ισαάκιο Κομνηνό στην τοποθεσία Βήρα (πρόκειται για τις σημερινές Φέρες Έβρου), κοντά στο δέλτα του Έβρου. Θεωρείται ένα από το καλύτερα δείγματα της κωνσταντινουπολίτικης τέχνης στον ελλαδικό χώρο.
Το Στασίδι του Αποστόλου Παύλου στη Σαμοθράκη. Πρόκειται για ένα ημικυκλικό περιστύλιο κτισμένο με βάση την σαμοθρακική οικοδομική τέχνη και που κοσμείται από τέσσερα ψηφιδωτά που αναπαριστάνουν το πέρασμα του Αποστόλου των Εθνών Παύλου από το νησί το 49 μ.Χ.
Ο Βραχώδης Ναός των Αγίων Θεοδώρων.
Ιερός Ναός Αγίας Αναστασίας Φαρμακολυτρίας Μάκρης (1833).
Ιερός Ναός Γενεσίου Θεοτόκου Λευκίμης (1900).

Κοινωνικό έργο
Εκκλησιαστικό Μουσείο Αλεξανδρούπολης, όπου πραγματοποιούνται εκπαιδευτικά προγράμματα για μαθητές Δημοτικού και Γυμνασίου.
Ανθίμειο Πολιτιστικό Κέντρο.
Γεύματα Αγάπης Εκκλησιαστικού Νεανικού Κέντρου Αλεξανδρούπολης.
Ενοριακή Εστία Αγίου Νεκταρίου Αλεξανδρούπολης. Στην Εστία στεγάζεται τμήμα της ορθοπεδικής κλινικής για ανάπηρα παιδιά. 
Γηροκομείο «Ιωακείμειον», Αλεξανδρούπολη.
Οικοτροφείο Μαθητικό «Άγιος Στέφανος», Αλεξανδρούπολη.
Φοιτητικός Ξενών Θεσσαλονίκης.
Σταυρίδειον Εκκλησιαστικό Ίδρυμα Περιθάλψεως Χρονίως Πασχόντων «Ο Άγιος Κυπριανός», Μάκρη Αλεξανδρούπολης.
Κατασκηνώσεις «Ουρανούπολις» για μαθητές και μαθήτριες Γυμνασίου και Λυκείου και  Μάκρης - Δικέλλων .

μικρογραφία|Κατασκήνωση της Ιεράς Μητρόπολης Αλεξανδρούπολης
Αγιολογία
Η Αγία Μεγαλομάρτυς Γλυκερία εκ Τραϊανουπόλεως, η μεγαλομάρτυς της Θράκης (+161). - 13 Μαΐου
Οι Άγιοι Πέντε Νεομάρτυρες οι εκ Σαμοθράκης: Γεώργιος, Μιχαήλ, Μανουήλ, Θεόδωρος, Γεώργιος (+1836). - Κυριακή του Θωμά
Ο Όσιος Θεοφάνης ο Ομολογητής εν Σαμοθράκη. - 12 Μαρτίου
Η Οσία Σοφία εκ της Αίνου της Θράκης, η μήτηρ των ορφανών - 4 Ιουνίου

Εικόνες
Παναγίας της Τρυφώτισσας (12ος αι.). Η φορητή εικόνα της Παναγίας της Τρυφώτισσας φυλάσσεται εντός του Μητροπολιτικού Ναού Αγίου Νικολάου Αλεξανδρούπολης. Την ξύλινη ανάγλυφη αυτή εικόνα, μετέφεραν οι πρόσφυγες από την Αίνο της Ανατολικής Θράκης μετά την Ανταλλαγή Πληθυσμών.Παναγίες της Μικράς Ασίας και της Θράκης - άρθρο Ένωσης Μικρασιατών Φοιτητών
Παναγίας Κοσμοσώτειρας, προστάτιδας της Θράκης, στις Φέρες.
Παναγίας της Απολλωνιάδος Μικράς Ασίας, στον Ιερό Ναό Αγίας Κυριακής Αλεξανδρούπολης.
Παναγίας της Καμαριώτισσας Σαμοθράκης. Η εικόνα τιμάται την Πέμπτη της Διακαινησίμου και βρίσκεται στο χωριό Καμαριώτισσα της Σαμοθράκης, στον Ιερό Ναό της Κοιμήσεως της Θεοτόκου.
Παναγίας του Έβρου, στην ομώνυμη Ιερά Μονή.
Αγίας Μαρίνας στον Μαΐστρο.
Αγίας Κυριακής από την Αίνο της Ανατολικής Θράκης, στον Ιερό Ναό Αγίας Κυριακής Αλεξανδρούπολης.
Πάντων των Θρακών Αγίων, στην Ιερά Μονή Αγ.Ιωάννου Θεολόγου Αετοχωρίου.

Υποσημειώσεις και παραπομπές
Υποσημειώσεις

Παραπομπές

Πηγές



Αλεξανδρουπολεως
Κατηγορία:Περιφερειακή ενότητα Έβρου
Κατηγορία:Αλεξανδρούπολη